62020TJ0127_INF
Rettens dom (Fjerde Afdeling) af 15. september 2021 –Frankrig mod ECHA
(Sag T-127/20)
»REACH – vurdering af stoffer – aluminiumchlorid – basisk aluminiumchlorid – aluminiumsulfat – ECHA’s afgørelse om anmodning om yderligere oplysninger – artikel 46, stk. 1, i forordning (EF) nr. 1907/2006 – klage indgivet til Klageudvalget – flere begrundelser for Klageudvalgets afgørelse – begrundelse, som kunne berettige den trufne afgørelse – de anbringender, der var rettet mod de andre begrundelser, var irrelevante«
1.
Annullationssøgsmål – anbringender – anbringender og klagepunkter, som ikke kan føre til annullation af den anfægtede retsakt – irrelevante anbringender
(Art. 263 TEUF)
(jf. præmis 32)
2.
Annullationssøgsmål – genstand – afgørelse, der støttes på flere begrundelser, som hver især udgør et tilstrækkeligt grundlag for konklusionen – annullation af en sådan afgørelse – betingelser
(Art. 263 TEUF)
(jf. præmis 33)
3.
Retslig procedure – stævning – formkrav – kort fremstilling af anbringenderne – undersøgelse ex officio – anbringende, der ikke er påberåbt af sagsøgeren, som vedrører lovligheden af den omtvistede afgørelses indhold, og som tages under påkendelse af Retten af egen drift – ikke omfattet
[Art. 263 TEUF; statutten for Domstolen, art. 21, stk. 1, og art. 53, stk. 1; Rettens procesreglement, art. 76, litra d)]
(jf. præmis 35)
4.
Tilnærmelse af lovgivningerne – registrering, vurdering og godkendelse af kemikalier – REACH-forordningen – procedure for vurderingen – ECHA’s afgørelse om anmodning om yderligere oplysninger i forbindelse med vurderingen af et stof – nødvendigheden af den yderligere undersøgelse, der er anmodet om – bevisbyrden påhviler ECHA – rækkevidde – overholdelse af proportionalitetsprincippet – pligt til præcist at identificere det eller de stoffer, der er omfattet af en anmodning om yderligere oplysninger
(Europa-Parlamentets og Rådets forordning nr. 1907/2006, 66. betragtning og art. 46)
(jf. præmis 37-39, 43-46, 51, 52, 57 og 62)
Angående
Søgsmål i henhold til artikel 263 TEUF med påstand om annullation af afgørelsen truffet af ECHA’s Klageudvalg den 17. december 2019 om annullation af tre afgørelser truffet af ECHA den 21. december 2017, hvorved ECHA anmodede de pågældende registranter om at gennemføre nye tests i forbindelse med vurderingen af aluminiumchlorid, basisk aluminiumchlorid og aluminiumsulfat (forenede sager A-003-2018, A-004-2018 og A-005-2018).
Konklusion
1)
Det Europæiske Kemikalieagentur (ECHA) frifindes.
2)
Den Franske Republik bærer sine egne omkostninger og betaler de af ECHA, Kemira Oyj og Grace Silica GmbH afholdte omkostninger.
3)
Forbundsrepublikken Tyskland bærer sine egne omkostninger.